ตลาดหุ้นยุโรปเปิดตลาดทรงตัว นักลงทุนจับตากรีซ-ดัชนี CPI ยูโรโซน
ตลาดหุ้นยุโรปเปิดตลาดทรงตัวในวันนี้ เนื่องจากใกล้ถึงขีดเส้นตายในการชำระหนี้ของกรีซให้กับกองทุนการเงินระหว่างประเทศ ขณะที่นักลงทุนก็รอดูการเปิดเผยข้อมูลดัชนีราคาผู้บริโภค (CPI) ของยูโรโซน 
2 มิ.ย. 2558

สำนักข่าวอินโฟเควสท์ รายงานว่าตลาดหุ้นยุโรปเปิดตลาดทรงตัวในวันนี้ เนื่องจากใกล้ถึงขีดเส้นตายในการชำระหนี้ของกรีซให้กับกองทุนการเงินระหว่างประเทศ ขณะที่นักลงทุนก็รอดูการเปิดเผยข้อมูลดัชนีราคาผู้บริโภค (CPI) ของยูโรโซน
โดยดัชนี Stoxx Europe 600 ขยับไม่ถึง 0.1% แตะ 400.27 เมื่อเวลา 8.10 น.ตามเวลาลอนดอน
ส่วนดัชนี CAC-40 ตลาดหุ้นฝรั่งเศสเปิดวันนี้ที่ 5,051.68 จุด เพิ่มขึ้น 26.38 จุด, +0.52% และดัชนี DAX ตลาดหุ้นเยอรมันเปิดวันนี้ที่ 11,467.07 จุด เพิ่มขึ้น 31.02 จุด, +0.27%
ขณะที่หุ้นวูลส์ลีย์ ดีดตัว 2% ภายหลังจากที่ได้รายงานยอดขายรายไตรมาสที่สูงขึ้น